stanford-oval/wikipedia huggingface dataset:
לולה טאנג
ביוגרפיה

לולה טאנג נולדה וגדלה בעיר ניו יורק וסיימה את לימודיו בלה גארדיה תיכון למוזיקה ולאמנויות הבמה בשנת 2020.   אמה ממוצא סיני ושוודי ואביה ממוצא מזרח אירופאי.   סבתה מצד אמה היא שוודית.
בסתיו 2020, היא החלה ללמוד בבית הספר לדרמה של אוניברסיטת קרנגי מלון כמגמת משחק. היא סיימה את השנה הראשונה שלה בבית הספר ולאחר מכן לקחה שנה חופש כדי להצטלם לסדרה "הקיץ שבו הפכתי ליפה" ברשת אמזון פריים וידאו.
טונג מנגנת בגיטרה וזמרת.
קריירה

במהלך הסמסטר השני של השנה הראשונה של טונג באוניברסיטת קרנגי מלון, המנהל פנה אליה כדי להתחיל לעבוד יחד עם אודישן. האודישן היה לתפקיד הראשי של איזבל "בלי" קונקלין בסדרת הטלוויזיה הקיץ שבו הפכתי ליפה , עיבוד הטלוויזיה של אמזון פריים לטרילוגיית רבי המכר של ג'ני האן . בזמן שלקחה שיעורים מקוונים בקולג', טאנג נבחנה לסדרה בזום. מאוחר יותר היא קיבלה את התפקיד, שהוא תפקיד המשחק הראשון שלה.   לפני יציאת העונה הראשונה, אמזון פריים חידשה את הסדרה לעונה שנייה, שצולמה בקיץ 2022.
בספטמבר 2021, זמן קצר לאחר שקיבל את התפקיד הראשי בסדרה, טאנג חתמה בסוכנות הכישרונות האמריקאית, Creative Artists Agency .
פילמוגרפיה

| שנה | כותרת | תפקיד | הערות |
| --- | --- | --- | --- |
| 2022-הווה | הקיץ שבו הפכתי ליפה | איזבל "בלי" קונקלין | תפקיד ראשי (2 עונות); 15 פרקים |
| 2025 | אני יודע מה עשית בקיץ האחרון |  | סרט קולנוע |
קלטות שמע

| שנה | כותרת | תפקיד קולי | הערות |  |
| --- | --- | --- | --- | --- |
| 2022 | הקיץ שבו הפכתי ליפה | איזבל "בלי" קונקלין | ספרי שמע מוקלטים מחדש |  |
| 2022 | זה לא קיץ בלעדייך | איזבל "בלי" קונקלין | ספרי שמע מוקלטים מחדש |  |
| 2022 | תמיד יהיה לנו הקיץ | איזבל "בלי" קונקלין | ספרי שמע מוקלטים מחדש |  |
הערות שוליים

↑  Radloff, Jessica (2022-06-17). "Meet Lola Tung, Star of Your New Favorite Series, 'The Summer I Turned Pretty'". Glamour (באנגלית אמריקאית). נבדק ב-2022-06-26.
↑  "Alumni and Friends of LaGuardia High School: "Premiering today, June 17 – watch LaG '20 Drama classmates Lola Tung and David Iacono and LaG '18 alumnus Sean Kaufman in the new Amazon Prime series "The Summer I Turned Pretty!"". Facebook (באנגלית). 17 ביוני 2022. נבדק ב-2022-06-26. {{cite web}}:  (עזרה)
↑  "This Summer Belongs to Lola Tung". InStyle (באנגלית). נבדק ב-2022-06-26.
↑  "Lola Tung and mother Pia Tung attend cocktail party with women in..." Getty Images (באנגלית אמריקאית). נבדק ב-2023-03-08.
↑  "It's Not Summer Without Lola Tung". Harper's BAZAAR (באנגלית אמריקאית). 2023-07-12. נבדק ב-2023-07-17.
↑  Marine, Brooke (2023-06-27). "Lola Tung Was Meant to Play a Jenny Han Heroine". The Cut (באנגלית אמריקאית). נבדק ב-2023-07-17.
↑  "The Summer I Turned Pretty's Lola Tung: 5 Things to Know About the Actress". Us Weekly (באנגלית אמריקאית). 2022-06-17. נבדק ב-2022-06-26.
↑  Owen, Rob (2022-06-17). "TV Talk: CMU student stars in 'Summer I Turned Pretty' on Amazon Prime". TribLIVE.com (באנגלית אמריקאית). נבדק ב-2022-06-26.
↑  "Lola Tung Had Olivia Rodrigo Jam Sessions With "The Summer I Turned Pretty" Cast On Set". Seventeen (באנגלית אמריקאית). 2022-06-17. נבדק ב-2022-06-26.
1 2  Nemiroff, Perri (2022-06-19). "Everything You Need to Know About 'The Summer I Turned Pretty's Breakout Star Lola Tung". Collider (באנגלית אמריקאית). נבדק ב-2022-06-26.
↑  Penn, Farrah (22 ביוני 2022). "13 Behind-The-Scenes "The Summer I Turned Pretty" Tidbits Straight From Jenny Han And Lola Tung". BuzzFeed (באנגלית). נבדק ב-2022-06-26. {{cite web}}:  (עזרה)
↑  "Who Is Lola Tung? Everything We Know About 'The Summer I Turned Pretty' Star". J-14 (באנגלית אמריקאית). 2022-06-16. נבדק ב-2022-06-26.
↑  "The Summer Lola Tung Turned Famous". Elite Daily (באנגלית). 16 ביוני 2022. נבדק ב-2022-06-26. {{cite web}}:  (עזרה)
↑  Petski, Denise (2021-09-28). "'The Summer I Turned Pretty' Star Lola Tung Inks With CAA". Deadline (באנגלית אמריקאית). נבדק ב-2022-06-26.
| --- | --- |
בקרת זהויות :  LCCN: no2022056831   WorldCat (עם LCCN): no2022-056831
עלי פייזר

| --- | --- |
אין תמונה חופשית
 לידה:  1919 גטינגן, גרמניה
 פטירה:  18 באפריל 1982 (בגיל 63 בערך)
 תאריך עלייה:  1932
 מקום קבורה:  בית הקברות היהודי שדה יהושע (כפר סמיר) 
 לימודי רפואה:  אוניברסיטת בזל 
 תפקידים:  רופא 
 
עלי פייזר (1919 – 18 באפריל 1982) היה רופא ישראלי, מרופאי הרובע היהודי במלחמת העצמאות, פרופ' לנוירוכירורגיה, מייסד ומנהל המחלקה לנוירוכירורגיה בבית החולים רמב"ם, המחלקה הראשונה והיחידה בצפון הארץ.
קורות חיים

פייזר נולד בגטינגן, גרמניה, לאליסה ולכירורג הד"ר דניאל (פריץ) פייזר, אחותו הצעירה עלמה מרים נולדה ב-1927. בשנת 1932 עלה לארץ ישראל עם הוריו, לאחר שאביו רכש בסוף שנות ה-20 של המאה ה-20 פרדס בפרדס חנה. ד"ר הלל יפה יעץ לפריץ לנסוע לארץ ישראל ולסדר את עלייתו במקום.
ב-1936 סיים את בית הספר הריאלי בחיפה.
ב-1944 סיים את בית הספר לרפואה בבזל.
ב-1945 התחיל את עבודתו כרופא מתנדב בבית החולים הדסה ירושלים, 10 ימים לאחר שנשא לאשה את ורה לבית כהן. לזוג נולדו שני ילדים, יעל עליזה ועמוס בנימין שלימים התמנה למנהל המחלקה האורתופדית בשערי צדק.
קורות חיים > מרופאי הרובע היהודי

עם פרוץ מלחמת העצמאות התנדב לשרת בעיר העתיקה. יחד עם שני רופאים נוספים, הד"ר אברהם לאופר והד"ר אגון ריס עבד בבית החולים משגב לדך ברובע היהודי, במחזוריות של חודש. פצועים ממגיני הרובע היהודי טופלו על ידי שלושת הרופאים מעובדי בית החולים הדסה, לאופר, פייזר וריס, לעיתים טיפלו וניתחו את הפצועים תחת אש. הרופאים נעזרו באחות ואח מוסמכים, אחות סוציאלית, אחות מעשית, ומתנדבות. רבים מהלוחמים חייבים לצוות הרפואי את חייהם. כאשר נפלה העיר העתיקה בידי הלגיון ד"ר ריס הלך לשבי עם הפצועים והדוקטורים פייזר ולאופר היו כנראה היהודים האחרונים שעזבו את העיר העתיקה.
בשנים 1953–1954 השתלם בנוירוכירוגיה בבית החולים מאונט סיני בניו יורק, ארצות הברית.
בשנים 1955-1956 חזר לעבוד בבית החולים הדסה ירושלים, במחלקה הנוירוכירורגית כתלמידו של הפרופ' אהרון בלר. בשנת 1956 נתמנה למדריך בבית הספר לרפואה.
בשנת 1957, לבקשתם של הד"ר רפאל גז'בין מנהל בית החולים רמב"ם, והד"ר משה לזר סגן מנהל רמב"ם, ייסד וניהל את המחלקה לנוירוכירוגיה בבית החולים רמב"ם, במשך 25 שנים עד לפטירתו.
בשנת 1968 נתמנה לפרופסור חבר קליני בפקולטה לרפואה של הטכניון.
פייזר נפטר בשנת 1982.
בנו, הפרופ' עמוס פייזר, מנהל המחלקה האורתופדית בשערי צדק. אחיינו הפרופ' ראובן פייזר שניהל שנים רבות את המחלקה הגיניקולוגית בבית חולים הקריה, בתל אביב.
ראו גם

הרובע היהודי במלחמת העצמאות
לקריאה נוספת

נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : פייזר, עלי פרופ' עמוד 332
למידע נוסף - הקריה הרפואית רמב"ם
הערות שוליים

↑  עלי פייזר באתר GRAVEZ
↑  נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : פייזר, דניאל (פריץ) עמודים 331-332
↑  נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, עמודים 250-251
↑  פרופ' נסים לוי, "פרקים בתולדות הרפואה בארץ-ישראל 1799-1948", הוצאת הקיבוץ המאוחד, והפקולטה לרפואה על שם ברוך רפפורט - הטכניון, חיפה, 1998
↑  "ירושלים בתקופת המנדט העשייה והמורשת", פרק : "התפתחות שירותי הרפואה בירושלים בתקופת השלטון הבריטי", פרק משנה : "הרפואה בירושלים", יהושע בן אריה - העורך, הוצאת יד בן צבי, משכנות שאננים, ירושלים, תשס"ג, 2003, עמוד 305
↑  מינויים באוניברסיטה ובטכניון, למרחב, 20 בפברואר 1956
ג'יימס פרנקו

| --- | --- |

פרנקו בהשקה של הסרט "ספיידרמן 3"
 לידה:  19 באפריל 1978 (בן 46) ארצות הברית פאלו אלטו, קליפורניה 
 שם לידה:  James Edward Franco 
 מדינה:  ארצות הברית 
 תקופת הפעילות:  מ-1997 
 מקום לימודים:  Instituto San Martín Curicó  בית ספר לאמנות של אוניברסיטת קולומביה  ברוקלין קולג'  תיכון פאלו אלטו  Warren Wilson College  בית הספר לאמנויות על שם טיש  אוניברסיטת קליפורניה בלוס אנג'לס  בית הספר לעיצוב רוד איילנד  אוניברסיטת ייל  UCLA Extension 
 פרסים והוקרה:  פרס איגוד עיתונאי הקולנוע של אינדיאנה לשחקן הטוב ביותר (2010)  פרס גלובוס הזהב לשחקן הטוב ביותר - מיני סדרה או סרט טלוויזיה (2002)  Golden Shell  כוכב בשדרת הכוכבים בהוליווד 
 פרופיל ב-IMDb
 
ג'יימס אדוארד פרנקו (באנגלית: James Edward Franco; נולד ב-19 באפריל 1978) הוא שחקן, תסריטאי ובמאי קולנוע אמריקאי-יהודי. ידוע בעיקר בזכות תפקידו כהארי אוסבורן בשלושת סרטי "ספיידרמן", בתור ארון רלסטון בסרט "127 שעות", שעליו גם היה מועמד לפרס אוסקר לשחקן הטוב ביותר. בנוסף, פרנקו מוכר גם מסרט הקומדיה "סוף." ומהקומדיה "ראיון סוף" שגרמה למחלוקת בינלאומית.
קורות חיים

ג'יימס אדוארד פרנקו נולד בפאלו אלטו, קליפורניה ב-19 באפריל 1978, בנם של דאגלס יוג'ין פרנקו (נפטר ב-2011), שבבעלותו היו מספר עסקים בעמק הסיליקון ושל בטסי לו (לבית ורן) סופרת ספרי ילדים ושחקנית מדי פעם. אביו ממוצא פורטוגזי ושוודי ואילו אימו בת להורים יהודים שהיגרו מרוסיה. הוא גדל בקליפורניה יחד עם שני אחיו הקטנים, השחקנים דייב פרנקו וטום פרנקו (אנ').
סבתו מצד אביו, מרג'ורי (לבית פיטרסון), היא סופרת ומוציאה לאור של ספרים למבוגרים צעירים. סבו מצד אמו, דניאל, שינה את שם משפחתו מ"ורוביץ" ל"ורן" זמן מה לאחר 1940, וסבתו מצד אמו, מיצי (לבית לוין), הייתה הבעלים של גלריית האמנות "ורן" בקליבלנד, אוהיו, והייתה חברה פעילה במועצה הלאומית של נשים יהודיות.
הוא סיים את לימודיו בבית הספר התיכון פאלו אלטו (אנ') ב-1996, שם שיחק בהצגות. זה הוביל אותו ללימודי תיאטרון ב- CSSSA בשנת 1998.
קורות חיים > השכלה אקדמית

פרנקו, במהלך חייו, למד במספר רב של אוניברסיטאות ומכללות במטרה להגשים עצמו. לאחר התיכון נרשם באוניברסיטת קליפורניה בלוס אנג'לס (UCLA) ללימודי אנגלית אולם נשר מן הלימודים, למורת רוחם של הוריו, בתום שנתו הראשונה והחליט לקחת שיעורי משחק. בתקופה זו פרנקו עבד במשמרות לילה במקדונלד'ס על-מנת לפרנס עצמו לאחר שהוריו סירבו. פרנקו היה צמחוני עד שהחל לעבוד שם, וסיפר שבזכות העבודה הזו התקופה דווקא זכורה לו לטובה. ב-2006 הוא נרשם בשנית ל-UCLA ללימודי אנגלית בהתמקדות על כתיבה יוצרת והשלים את התואר הראשון ב-2008. הוא למד כתיבה יוצרת בברוקלין קולג', וקולנוע באוניברסיטת ניו יורק. לו תואר מתקדם בכתיבה מוורן וילסון קולג'. יש לו תואר שני בכתיבה יוצרת מאוניברסיטת קולומביה אותו השלים ב-2010. נכון ל-2010, פרנקו לומד בתוכנית לדוקטורטים באנגלית מאוניברסיטת ייל. כמו כן, למד במכללה לעיצוב רוד איילנד.
כשנשאל בנוגע להשכלה שלו, פרנקו אמר שהוא אוהב ללמוד בבית ספר ושזה שומר אותו ממוקד ועם רגליים על הקרקע. לאחר מכן יצא לפרנקו ללמד גם במחלקות לקולנוע ולאנגלית באוניברסיטאות של ניו יורק, דרום קליפורניה, קליפורניה בלוס אנג'לס, ובמכון לאמנויות קליפורניה.
חיים אישיים

פרנקו יצא בעבר עם השחקניות אמיליה קלארק, מרלה סוקולוף, אשלי בנסון, סיינה מילר, ואוהנה אוריילי.
בשנת 2014 השחקנית לינדזי לוהן פרסמה בראיון רשימה של 36 המפורסמים שאיתם קיימה יחסי מין ופרנקו הוזכר ברשימה. (בסרט "סוף." משנת 2013 באחת מהסצנות ג'יימס פרנקו אמר כי קיים יחסי מין עם לינדזי לוהן, זה נראה כבדיחה אך לאחר פרסום הרשימה זה התגלה כאמת). בשנת 2004 פרנקו נבחר לאחד מ-50 "הרווקים החמים" על ידי מגזין פיפל.
פרנקו הוא חבר טוב של השחקן והתסריטאי היהודי-קנדי סת' רוגן והם מרבים לשתף פעולה בסרטיהם. פרנקו שיחק בכל הסרטים שרוגן ביים וברוב הסרטים שרוגן כתב. בנוסף, הוא חבר טוב של טובי מגווייר ונהג לעשות בייביסיטר לאחותו של מגווייר על סט הצילומים של הסרט "ספיידרמן 3".
בשביל להבין את הדמות שגילם בסרט "פרחי טיס" עבר פרנקו קורס טיס והוא מחזיק ברישיון טייס.
בראיון טען פרנקו שאינו מרוצה מכך שבילדותו לא עבר טקסים יהודיים ולא חווה יותר מהמסורת היהודית. באוקטובר 2015 חגג טקס בר מצווה מאוחר שיזם חברו השחקן סת' רוגן, שכל הכנסותיו נתרמו לצדקה.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | פסיפיק בלו (אנ') | בריאן | פרק: "Matters of the Heart" |
| 1999 | To Serve and Protect | מאט קאר | מיני-סדרה |
| 1999 | פרופיילר (אנ') | סטיבי | פרק: "Three Carat Crisis" |
| 1999–2000 | זרוקים ויורמים | דניאל דסאריו | תפקיד ראשי; 18 פרקים |
| 2000 | At Any Cost | מייק רוברטס | סרט טלוויזיה של VH1 |
| 2001 | ג'יימס דין (אנ') | ג'יימס דין | סרט טלוויזיה של TNT |
| 2001 | תיקים באפלה | שוטר מס' 2 | פרק: "Surekill" |
| 2009–2012 | General Hospital | פרנקו בולדווין (אנ') | 54 פרקים |
| 2009 | טקס פרסי אוסקר ה-81 | סול סילבר | הטקס שודר ברשת ABC |
| 2010 | רוק 30 | עצמו | פרק: "Klaus and Greta" |
| 2011 | טקס פרסי אוסקר ה-83 | מנחה | לצד אן האת'וויי הטקס שודר ברשת ABC |
| 2012 | הוליווד הייטס (אנ') | אוסבורן "אוז" סילבר | 16 פרקים |
| 2013 | מינדי | ד"ר פול ליאוטארד | 2 פרקים |
| 2015 | הולך לכל הרוחות (אנ') | ג'וני פניס | פרק: "The Polaroid Flasher" |
| 2016 | אנג'י טרייבקה (אנ') | סמל אדי פפר | 6 פרקים |
| 2016 | נובמבר 1963 | ג'ייק אפינג | תפקיד ראשי; 8 פרקים גם מפיק ובמאי הפרק: "The Truth" |
| 2016 | לישון עם הסכנה (אנ') | הבמאי | סרט טלוויזה של Lifetime גם מפיק ותסריטאי |
| 2017 | High School Lover | ריק וינטרס | סרט טלוויזה של Lifetime גם מפיק בפועל |
| 2017–2019 | הצמד | וינסט ופרנקי מרטינו | תפקיד ראשי (3 עונות); 25 פרקים גם מפיק בפועל וביים 4 פרקים |
| 2024 | Karantina | ג'ייקוב סטון |  |
פרסים

| פרס | שנה | קטגוריה | סרט | תוצאה |
| --- | --- | --- | --- | --- |
| פרס אוסקר | 2011 | פרס אוסקר לשחקן הטוב ביותר | 127 שעות | מועמדות |
| פרס באפט"א לקולנוע | 2011 | השחקן הטוב ביותר בתפקיד ראשי | 127 שעות | מועמדות |
| פרס גלובוס הזהב | 2002 | הופעה הטובה ביותר של שחקן במיני-סדרה או בסרט טלוויזיה | ג'יימס דין | זכייה |
| פרס גלובוס הזהב | 2009 | השחקן הטוב ביותר - סרט קומדיה או מוזיקלי | פיינאפל אקספרס | מועמדות |
| פרס גלובוס הזהב | 2011 | השחקן הטוב ביותר - סרט דרמה | 127 שעות | מועמדות |
| פרס גלובוס הזהב | 2018 | השחקן הטוב ביותר - סרט קומדיה או מוזיקלי | חי בסרט | זכייה |
| פרס גילדת שחקני המסך | 2002 | הופעה יוצאת מן הכלל של שחקן בסרט טלוויזיה או במיני-סדרה | ג'יימס דין | מועמדות |
| פרס גילדת שחקני המסך | 2009 | ביצועים יוצאי דופן על ידי צוות שחקנים בסרט | מילק | מועמדות |
| פרס גילדת שחקני המסך | 2011 | הופעה יוצאת מן הכלל של שחקן בתפקיד ראשי | 127 שעות | מועמדות |
| פרס גילדת שחקני המסך | 2018 | הופעה יוצאת מן הכלל של שחקן בתפקיד ראשי | חי בסרט | מועמדות |
קייט וינסלט

| --- | --- |

וינסלט, 2023
 לידה:  5 באוקטובר 1975 (בת 49) אנגליה רדינג, אנגליה, הממלכה המאוחדת
 שם לידה:  Kate Elizabeth Winslet 
 מדינה:  הממלכה המאוחדת 
 תקופת הפעילות:  מ-1991 
 עיסוק:  שחקנית קולנוע
 מקום לימודים:  בית ספר לתיאטרון רדרופס 
 בן או בת זוג:  נד רוקנרול (2012–?)   Stephen Tredre 
 צאצאים:  ג'ו מנדז, מיה תריפלטון, בר וינסלט 
 מספר צאצאים:  3 
 פרסים והוקרה:  CineMerit Award (2024)  טיים 100 (2021)  פרס אמי לשחקנית הטובה ביותר במיני סדרה או סרט טלוויזיה (2011)  פרס ג'יימסון לשחקנית הטובה ביותר של האקדמיה האירופית לקולנוע (2002)  פרס האקדמיה האירופית לקולנוע לשחקנית הטובה ביותר (2009)  פרס ג'יימסון לשחקנית הטובה ביותר של האקדמיה האירופית לקולנוע (1998)  פרס אוסקר לשחקנית הטובה ביותר (22 בפברואר 2009)  פרס באפט"א לשחקנית הטובה ביותר  כוכב בשדרת הכוכבים בהוליווד  מפקדת במסדר האימפריה הבריטית 
 פרופיל ב-IMDb
 
קייט וינסלט בפסטיבל הסרטים "פאלם ספרינגס", 2007
וינסלט בבכורת הסרט "מפוצלים", 2014
קייט וינסלט בטקס פרסי האקדמיה ה-81, 2009
וינסלט בפסטיבל הסרטים הבינלאומי בטורונטו 2006
קייט אליזבת וינסלט (באנגלית: Kate Elizabeth Winslet; נולדה ב-5 באוקטובר 1975) היא שחקנית קולנוע וטלוויזיה אנגלייה. זוכת פרס אוסקר לשחקנית הטובה ביותר ב-2008, שני פרסי אמי (ב-2011 וב-2021), ושלושה פרסי גלובוס הזהב (ב-2008, 2011 ו-2015). מוכרת ביותר בתפקידה כרוז דוויט-בוקייטר דוסון בסרט "טיטניק". וינסלט היא השחקנית הצעירה ביותר אי פעם שצברה שש מועמדויות לאוסקר.
ביוגרפיה

וינסלט נולדה ברדינג, אנגליה שבממלכה המאוחדת, למשפחה נוצרית ממוצא בריטי ושוודי. בגיל 11 היא למדה דרמה בבית ספר לתיאטרון.
קריירת המשחק שלה החלה בטלוויזיה בתוכנית מדע בדיוני של ה-BBC בשנת 1991, והופעת אורח בסדרת הדרמה "Casualty". הופעתה החשובה הראשונה בקולנוע הייתה ב-1994 בתפקיד ראשי בסרט "יצורים שמימיים". ב-1995 עשתה מבחן-בד לסרטו של אנג לי "על תבונה ורגישות", היא הרשימה את כוכבת הסרט אמה תומפסון וגילמה את דמותה של מריאן דשווד. וינסלט זכתה על תפקידה זה בפרס האקדמיה הבריטית, ובמועמדות לפרס אוסקר כשחקנית משנה. בהמשך הופיעה בדרמות תקופתיות נוספות, בתפקיד סו בריידהד ב"ג'וד" (על פי הרומן "ג'וד האלמוני" מאת תומאס הרדי), ובתפקיד אופליה ב"המלט" בבימויו של קנת בראנה.
בשנת 1997 הופיעה לצדו של לאונרדו דיקפריו בסרט "טיטניק", תפקיד שקיבל בהמלצתה. הסרט הפך את שניהם לכוכבי קולנוע גדולים, והופעתה זו זיכתה אותה במועמדות נוספת לאוסקר בקטגוריית השחקנית הטובה ביותר. 11 שנים לאחר מכן, בשנת 2008, חזרה להופיע לצדו של דקפריו, הפעם בסרט "חלון פנורמי". וינסלט הייתה מועמדת שש פעמים לפרס האוסקר ושבע פעמים לפרס גלובוס הזהב. ב-2001 הייתה מועמדת לאוסקר כשגילמה את דמותה של אייריס מרדוק הצעירה בסרט "אייריס וג'ון".
וינסלט הקליטה את השיר What If מתוך פסקול הסרט "מזמור לחג המולד".
בשנת 2008 זכתה בפרסים רבים ובראשם זכייתה הראשונה בפרס אוסקר לשחקנית הטובה ביותר על תפקידה בסרט "נער קריאה". על תפקידה בסרט זה זכתה וינסלט גם בפרס גלובוס הזהב (אם כי בפרס זה זכתה על תפקיד משני) ובפרס באפט"א. בנוסף לכך, זכתה בפרס גלובוס הזהב לשחקנית הטובה ביותר על תפקידה בסרט "חלון פנורמי".
בשנת 2011 כיכבה במיני-סדרה "מילדרד פירס", המבוססת על רומן ועל סרט משנת 1945, וזכתה על משחקה בפרס אמי, בפרס גלובוס הזהב ובפרס גילדת שחקני המסך. ב-2014 שיחקה בסרט המדע הבדיוני "מפוצלים" בתפקיד האנטגוניסטית הראשית ג'נין מתיוס.
בשנת 2016 השתתפה בסרט המותחן והפשע "999" לצד גל גדות. בהמשך השנה כיכבה וינסלט בסרט הדרמה "יופי נסתר", לצד ויל סמית', נעמי האריס והלן מירן.
בשנת 2021 שיחקה בתפקיד הראשי במיני-סדרה "הסודות של איסטאון" מבית HBO, בתור מר שיהאן, בלשית משטרה שמנסה להתמודד עם חייה המתפוררים, וזכתה על תפקידה זה בפרס אמי לשחקנית הראשית הטובה ביותר במיני-סדרה או בסרט.
בשנת 2024 הפיקה (יחד עם קייט סלומון) וכיכבה בסרט "מבעד לעדשה: סיפורה של לי מילר". ווינסלט מגלמת בסרט את דמותה של לי מילר, שהייתה דוגמנית והפכה בהמשך לצלמת ובמהלך מלחמת העולם השנייה לכתבת מלחמה, שצילומיה היו בין הראשונים שתיעדו את זוועות השואה. את הסרט ביימה צלמת הקולנוע אלן קוראס, שצילמה את ווינסלט ב"שמש נצחית בראש צלול".
חיים אישיים

לווינסלט יש בת בשם מיה, שנולדה ב-12 באוקטובר 2000 מנישואיה הראשונים לבמאי האנגלי ג'ים טריפלטון, לו נישאה ב-1998 והתגרשה ממנו ב-2001, ובן בשם ג'ו, שנולד ב-22 בדצמבר 2003 מנישואיה לבמאי הבריטי-יהודי סם מנדס, שלו נישאה ב-24 במאי 2003 והתגרשה ממנו במרץ 2010. בשנת 2011 וינסלט נקלעה לשריפה שקרתה באי הנופש של איש העסקים ריצ'רד ברנסון, שם שהתה עם שני ילדיה מיה וג'ו, ואף עזרה לחלץ את אימו של ריצ'רד ברנסון מן השריפה, תקרית שהפכה אותה לגיבורה. בעת שהותה בחופשה, היא הכירה את אחיינו של ריצ'רד ברנסון, נד רוקנרול (שנולד נד אייבל סמית' ולאחר מכן שינה חוקית את שמו). השניים החלו לצאת והתארסו בקיץ 2012. בדצמבר 2012, הזוג נישא בטקס אינטימי בניו-יורק. לזוג נולד ילד, בר בלייז וינסלט, ב-7 בדצמבר 2013 בסאסקס, אנגליה.
בשנת 2012 קיבלה תואר מפקד מסדר האימפריה הבריטית מטעם מלכת בריטניה אליזבת השנייה.
פילמוגרפיה נבחרת > קולנוע

| שנה | סרט | תפקיד | הערות |
| --- | --- | --- | --- |
| 1994 | יצורים שמימיים | ג׳ולייט הולם |  |
| 1995 | על תבונה ורגישות | מריאן דשווד |  |
| 1995 | ילד בחצר המלך ארתור | הנסיכה שרה |  |
| 1996 | ג'וד | סו בריידהד |  |
| 1996 | המלט | אופליה |  |
| 1997 | טיטניק | רוז דווייט בוקייטר |  |
| 1998 | מרקש אקספרס | ג׳וליה |  |
| 1999 | ארץ הפיות | דיבוב |  |
| 1999 | עד שיצא עשן | רות׳ ברון |  |
| 2000 | עט הסקנדל | מדליין (מדי) דה-קלארק |  |
| 2001 | אניגמה | הסטר וולאס |  |
| 2001 | אייריס וג'ון | אייריס מרדוק הצעירה |  |
| 2003 | החיים של דייוויד גייל | ביטסי בלום |  |
| 2004 | שמש נצחית בראש צלול | קלמנטיין קרוצ׳ינסקי |  |
| 2004 | למצוא את ארץ לעולם לא | סילביה ליולין דייוויס |  |
| 2005 | רומנטיקה וסיגריות | טולה |  |
| 2006 | כל אנשי המלך | אן סטנטון |  |
| 2006 | החופשה | איריס סימפקינס |  |
| 2006 | ילדים קטנים | שרה פירס |  |
| 2006 | חיים בזרם | דיבוב |  |
| 2008 | חלון פנורמי | אפריל ווילר |  |
| 2008 | נער קריאה | האנה שמיץ |  |
| 2011 | אלוהי הקטל | ננסי קוון |  |
| 2011 | מילדרד פירס | מילדרד פירס | מיני-סדרה |
| 2011 | התפשטות | ד"ר ארין מירס |  |
| 2013 | סרט 43 | בת' |  |
| 2013 | יום הפועלים | אדל ווילר |  |
| 2014 | מפוצלים | ג'אנין מאת׳יוס |  |
| 2014 | כאוס בגני ורסאי | סאבין דה בארה |  |
| 2015 | מורדים | ג׳אנין מאת׳יוס |  |
| 2015 | סטיב ג'ובס | ג'ואנה הופמן |  |
| 2016 | המלבישה | מירטל (טילי) דאנג׳ |  |
| 2016 | 999 | אירינה ולסלוב |  |
| 2016 | יופי נסתר | קלייר |  |
| 2017 | גלגל ענק | ג'יני |  |
| 2017 | ההר שבינינו | אלכס מרטין |  |
| 2018 | קוסמים ליום אחד: הפרח המכושף | מאדאם ממבלצ'וק |  |
| 2018 | Buttons: A Christmas Tale‏ | המספרת |  |
| 2019 | לב שקט | ג'ניפר |  |
| 2020 | הסייח השחור | הסייח השחור | דיבוב |
| 2020 | Ammonite | מרי אנינג |  |
| 2022 | אווטאר: דרכם של המים | רונאל |  |
| 2023 | מבעד לעדשה | לי מילר |  מועמדת פרס גלובוס הזהב לשחקנית הטובה ביותר - סרט דרמה |
| 2025 | Naya Legend of the Golden Dolphin | קופידון | דיבוב |
פילמוגרפיה נבחרת > טלוויזיה

| שנה | סדרה | תפקיד | הערות |
| --- | --- | --- | --- |
| 2021 | הסודות של איסטאון | מר שיהאן | מיני-סדרה |
| 2022 | I Am... | רות' | פרק: "I Am Ruth" |
| 2024 | המשטר (אנ') | אליינה ורנהאם | מיני-סדרה  מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה |
הערות שוליים

↑  נטע אלכסנדר, עכבר העיר,'"`UNIQ--nowiki-00000000-QINU`"'אוסקר 2009: "ואלס עם באשיר" הפסיד, "נער החידות" ניצח, באתר הארץ, 22 בפברואר 2009
↑  איתמר זהר,'"`UNIQ--nowiki-00000002-QINU`"'גל גדות תשתתף בסרט לצד קייט וינסלט, באתר הארץ, 9 בפברואר 2014
↑  סמדר שילוני,'"`UNIQ--nowiki-00000004-QINU`"'"הסודות של איסטאון": ההוכחה שמקומם האמיתי של כוכבי הקולנוע הוא בטלוויזיה, באתר ynet, 20 באפריל 2021
↑  Lexy Perez, Emmys: Kate Winslet Wins Best Limited Series Actress for Playing “Imperfect, Flawed Mother” in ‘Mare of Easttown’, The Hollywood Reporter, ‏2021-09-20 (באנגלית אמריקאית)
1 2   רעיה מורג, גם כשרציתי להביט הצידה, לא יכולתי, באתר הארץ, 3 בדצמבר 2024
↑  קייט וינסלט וסאם מנדז נישאו בטקס סודי, באתר הארץ, 11 ביוני 2003
↑  איתמר זהר,'"`UNIQ--nowiki-0000000D-QINU`"'הפרידה המתוקשרת של קייט וינסלט וסם מנדז, באתר הארץ, 18 במרץ 2010
↑  הארץ,'"`UNIQ--nowiki-0000000F-QINU`"'סופת ההוריקן "איירין" צפויה להכות בחוזקה בפלורידה, באתר הארץ, 23 באוגוסט 2011
↑  המתנה שקיבלה קייט וינסלט מריצ'רד ברנסון: טיסה לחלל, באתר גלובס, 5 בינואר 2013
↑  איתמר זהר,'"`UNIQ--nowiki-00000012-QINU`"'קנת בראנה, קייט וינסלט וזאהה חדיד קיבלו תארים ממלכת בריטניה, באתר הארץ, 17 ביוני 2012
↑  אורי קליין,'"`UNIQ--nowiki-00000014-QINU`"'מוחק אהבות קודמות, באתר הארץ, 4 באוגוסט 2004
↑  הניו יורק טיימס, סילוויין גולד,'"`UNIQ--nowiki-00000016-QINU`"'אני לא יכולה פשוט לוותר, באתר הארץ, 17 בינואר 2007
↑  סוכנויות הידיעות,'"`UNIQ--nowiki-00000018-QINU`"'ההרפתקאות המיניות של קייט וינסלט, באתר הארץ, 6 בינואר 2009
↑  שירה ברק,'"`UNIQ--nowiki-0000001A-QINU`"'‏קייט וינסלט: "המפגש עם פולנסקי - פקח את עיניי", באתר גלובס, 11 בפברואר 2012
1 2  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
| --- | --- |
בקרת זהויות :  NLI: 987007428064705171  PLWABN: 9810564250605606  BIBSYS: 98061744  BNE: XX1177310  BnF: cb14010339s (data)  CANTIC: a10254262  CiNii: DA13450305  GND: 121008746  ISNI: 0000 0001 1471 4803  LCCN: nr97024608  LNB: 000260869  MusicBrainz: ceb05831-03e8-4605-904d-894ee0492d00  NKC: xx0011595  NLA: 35414075  NLK: KAC2020K4326  NSK: 000456445  NTA: 167977687  RERO: 02-A013994178  SUDOC: 06081795X  Trove: 944175  VIAF: 44496911   WorldCat (עם VIAF): 44496911
ג'רארד באטלר

| --- | --- |
באטלר, 2016
באטלר, 2016
 לידה:  13 בנובמבר 1969 (בן 55) סקוטלנד גלאזגו, סקוטלנד, הממלכה המאוחדת
 שם לידה:  Gerard James Butler 
 מדינה:  הממלכה המאוחדת 
 תקופת הפעילות:  מ-1996
 מקום לימודים:  אוניברסיטת גלאזגו  הקונסרבטוריון המלכותי של סקוטלנד  University of Glasgow School of Law  St Mirin's Academy  Scottish Youth Theatre 
 https://gerardbutler.net
 פרופיל ב-IMDb
 
ג'רארד ג'יימס באטלר (באנגלית: Gerard James Butler; נולד ב-13 בנובמבר 1969) הוא שחקן קולנוע, תיאטרון ומפיק סקוטי.
התפרסם לראשונה בתפקידו הראשי בסרט "פנטום האופרה", המבוסס על המחזמר המפורסם שהביא לו הצלחה רבה, אבל תפקידו הבולט מכולם היה בסרט שובר הקופות "300", המבוסס על הרומן הגרפי המפורסם של פרנק מילר. בנוסף, מוכר באטלר בתפקידו בסרטים מצליחים, ביניהם "נ.ב. אני אוהב אותך", "האמת המכוערת", "אזרח שומר חוק", "המטרה: הבית הלבן", "המטרה: לונדון", ו"גיימר".
ביוגרפיה

באטלר נולד ב-13 בנובמבר 1969, בעיר פייזלי, הסמוכה לגלאזגו, בסקוטלנד, הממלכה המאוחדת, למרגרט ואדוארד בטלר. משפחתו קתולית ממוצא אירי. הוא הצעיר מבין שלושה אחים, אח ואחות.
בגיל צעיר עבר יחד עם משפחתו להתגורר בקנדה, אך הוריו התגרשו כאשר היה בן שנתיים והוא חזר יחד עם אמו, אחיו ואחותו לפייזלי. אמו נישאה מחדש מאוחר יותר והוא לא היה בקשר עם אביו עד גיל 16. אביו נפטר כאשר באטלר היה בשנות העשרים לחייו.
באטלר למד משפטים באוניברסיטת גלאזגו והיה נשיא אגודת בית הספר למשפטים של האוניברסיטה. הוא סיים את לימודיו לתואר ראשון אך לא סיים את ההתמחות שלו כי הוא פוטר בדיוק שבוע לפני שהוכשר להיות עורך דין.
לפני השנה האחרונה שלו בבית הספר למשפטים באוניברסיטת גלאזגו, באטלר לקח הפסקה של שנה וחי בקליפורניה. הוא עבד בעבודות שונות, טייל ברחבי ארצות הברית, ולדבריו, שתה הרבה אלכוהול. בשלב מסוים נעצר על התנהגות פרועה בעקבות השתייה המופרזת.
היה בשעתו סולן להקת רוק סקוטית בשם Speed. הלהקה פעלה בזמן שהתמחה בעריכת דין.